NaiveNeuron/SloPal huggingface dataset:
Hrušovský, Pavol, podpredseda NR SR (2011-05-19):
Hlasujeme, páni poslanci, o návrhu prerokovať zákon v treťom čítaní. (Hlasovanie.) 147 prítomných, 78 za, 1 proti, 67 sa zdržalo, 1 nehlasoval. Návrh sme schválili. Pristúpime k tretiemu čítaniu . Na základe schváleného návrhu otváram rozpravu a pýtam sa, či sa niekto z poslancov do rozpravy chce prihlásiť. Nie, preto ju vyhlasujem za skončenú. Pristúpime k hlasovaniu o vládnom návrhu zákona ako o celku so schválenými pozmeňujúcimi návrhmi s odporúčaním gestorského výboru...
Bugár, Béla, podpredseda NR SR (2017-03-24):
Ďakujem pekne. Teraz dávam slovo spravodajcovi z navrhnutého gestorského výboru pre verejnú správu a regionálny rozvoj poslancovi Stanislavovi Kmecovi. Nech sa páči.
Pčolinský, Peter, podpredseda NR SR (2023-05-17):
Ďakujem. Žiadna faktická. Vyhlasujem rozpravu za skončenú. Chce zaujať stanovisko ešte navrhovateľ? Asi nie. Pán spravodajca hlasovanie zajtra jedenásť. Ďakujem pekne. Prerušujem rokovanie o tomto bode programu. Budeme pokračovať prvým čítaním návrhu poslanca Miloša Svrčeka na vydanie zákona, ktorým sa mení a dopĺňa zákon č. 150/2013 Z. z. o štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony. Návrh zákona má tlač 1548, návrh na jeho pridelenie na prerokovanie výborom je v rozhodnutí č. 1618. Pán poslanec, máte slovo. (Rokovanie o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony , tlač 1548.)
Saková, Denisa, ministerka vnútra SR (2019-05-16):
Ak sa takýto problém stal, tak nadriadení majú jasný, jasne zadaný postup. Túto vec môžu ohlásiť inšpekcii ministerstva vnútra, ktoré to bude riešiť, a, samozrejme, predtým, ako to ohlásia inšpekcii ministerstva vnútra, môžu aj oni vykonať disciplinárne opatrenia, pretože sa porušilo nariadenie ministra vnútra a nariadenie generálneho riaditeľa sekcie informatiky, telekomunikácií a bezpečnosti. Majú na to jasné úkony, ako postupovať. (Reakcia z pléna.) Ak o tejto, ak o tejto udalosti alebo o tomto vedeli, ak to zistili. Prípadne, samozrejme, môžu si dať aj podnet na inšpekciu, aby preverila vlastne, či daní podriadení dodržiavajú všetky tieto nariadenia. Páči sa.
Paška, Pavol, predseda NR SR (2014-06-06):
Vzťahujete obidva návrhy.
Laurenčík, Milan, podpredseda NR SR (2021-03-18):
Vážené panie poslankyne, vážení páni poslanci, aby sme to nejako ukončili, takže v mene štyroch poslaneckých klubov – SaS, OĽANO, SME RODINA, ZA ĽUDÍ – podávam procedurálny návrh, že ak tlač 483 zajtra nedorokujeme do trinástej hodiny, budeme pokračovať... (reakcia z pléna) do štrnástej hodiny, budeme pokračovať ďalej až do jej prerokovania a po tejto tlači budeme hlasovať. Ďakujem. Je všeobecný súhlas? (Reakcie z pléna.) Nie? Prosím, prezentujme sa a hlasujme o mojom procedurálnom návrhu. (Hlasovanie.) Prítomných 120, za 92, proti 15, zdržalo sa 12, nehlasoval 1. Tento procedurálny návrh sme schválili a verím a predpokladám, že všetkým je všetko už jasné, ako bude zajtra schôdza pokračovať. Preto skôr ako pristúpime k hlasovaniu o prerokovaných bodoch programu, vás chcem informovať, že vláda Slovenskej republiky doručila Národnej rade návrh na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v pôsobnosti ministerstva dopravy a výstavby v súvislosti s ochorením COVID-19 v cestnej doprave, tlač 475, ako aj vládny návrh zákona pod tlačou 476. V mene štyroch poslaneckých klubov za hnutie – OĽANO, SME RODINA, SaS a ZA ĽUDÍ – podávam návrh na zaradenie týchto nových bodov do programu 25. schôdze a navrhujem, aby sme o návrhu vlády rokovali v piatok 19. marca po tlači 477 a následne by sme hlasovali. Po hlasovaní, ak Národná rada rozhodne o skrátenom legislatívnom konaní, navrhujem, aby sme bezprostredne pristúpili k prvému čítaniu a po jeho prerokovaní by sme hlasovali. Je všeobecný súhlas? Áno? Áno, konečne. Nie? Prezentujme sa a hlasujme. (Hlasovanie.) Prítomných 123, za 88, proti 24, zdržalo sa 11, všetci hlasovali. Konštatujem, že sme zaradili tieto nové body do programu 25. schôdze a určili sme si termíny ich prerokovania. Budeme pokračovať hlasovaním v druhom čítaní o zákone z 24. februára 2021, ktorým sa menia a mení a dopĺňa zákon č. 488/2013 Z. z. o diaľničnej známke, vrátenom prezidentkou Slovenskej republiky na opätovné prerokovanie Národnou radou, tlač 468. Dávam slovo spoločnému spravodajcovi z výboru pre hospodárske záležitosti pánovi poslancovi Ľubošovi Krajčírovi, aby hlasovanie uviedol. (Hlasovanie o zákone z 24. februára 2021, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 468.)
Abrhan, Pavol, poslanec NR SR (2013-03-12):
Ďakujem veľmi pekne. Dovoľujem si len poďakovať milej pani kolegyni a ctenému pánovi kolegovi za faktické poznámky. Ďakujem veľmi pekne.
B. Bugár, podpredseda NR SR: (2003-12-04):
(Hlasovanie.) Prítomných 132, za 76, proti 42, zdržalo sa 14 poslancov. Schválili sme bod č. 27.
Klus, Martin, podpredseda NR SR (2019-12-04):
Ďakujem pekne. Keďže máme dve minúty do dvanástej hodiny, predpokladám, že pán poslanec Dostál to má na dlhšie, tak dám priestor už len na dve faktické poznámky a uzavrieme rozpravu pred obednou prestávkou. Takže, nech sa páči, pani poslankyňa Remišová.
Ďuriš Nicholsonová, Lucia, podpredsedníčka NR SR (2018-06-13):
Otváram teraz možnosť prihlásiť sa k tomuto bodu ústne. Končím možnosť prihlásiť sa do rozpravy. Neprihlásil sa nikto. Týmto vyhlasujem všeobecnú rozpravu k tomuto bodu za skončenú. Chcem sa opýtať pani ministerky, pani navrhovateľky, či je niečo, čo... (Reakcia ministerky.) Nie je tomu tak. Pán spravodajca? Nie je tomu tak. Prerušujem rokovanie o tomto bode programu. Teraz nasleduje prvé čítanie o vládnom návrhu zákona, ktorým sa mení zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov . Vládny návrh zákona má tlač 998. Návrh na jeho pridelenie na prerokovanie výborom je v rozhodnutí pod č. 1044. Dávam slovo pani ministerke kultúry Slovenskej republiky Ľubici Laššákovej, aby vládny návrh zákona uviedla. (Reakcia z pléna.) Dávam prestávku dvojminútovú, kým príde pani ministerka Laššáková. (Krátka prestávka.) (Po prestávke.)
Blaha, Ľuboš, podpredseda NR SR (2023-12-07):
Vážené pani poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hodiny. Vyžrebovaných bolo 33 otázok na predsedu vlády, 114 otázok na členov vlády a 3 otázky na generálneho prokurátora. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán premiér.
P. Paška, predseda NR SR: (2006-10-19):
(Hlasovanie.) 132 prítomných, za 131, nehlasoval 1. Konštatujem, že sme pridelili uvedený návrh výborom, odsúhlasili sme gestorský výbor, ako aj lehoty na prerokovanie vo výboroch. Budeme pokračovať a požiadam teraz pána poslanca Jozefa Mikuša, aby uviedol hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov (tlač 104). Nie je tu pán spravodajca Mikuš? Jozef Mikuš. Je niekto z výboru pre financie, rozpočet a menu, kto by mohol? Pán predseda, mohli by ste uviesť? Kto má splnomocnenie? Poprosím o chvíľočku strpenia.
M. Hort, podpredseda NR SR: (2008-02-12):
S faktickými poznámkami na jeho vystúpenie v rozprave sa prihlásili pani poslankyňa Jana Laššáková, pani poslankyňa Magda Košútová a pán poslanec Peter Miššík. Končím možnosť prihlásenia sa s reakciou vo faktickej poznámke na predrečníka. A slovo má pani poslankyňa Jana Laššáková. Nech sa páči.
Ježovica, Milan, poslanec NR SR (2010-07-08):
Sľubujem. (Potlesk.)
Kollár, Boris, predseda NR SR (2020-07-10):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jurajovi Gyimesimu.
P. Paška, predseda NR SR: (2008-05-21):
(Hlasovanie.) 143 prítomných, 82 za, 56 proti, 5 sa zdržali. Konštatujem, že sme schválili vládny návrh novely zákona č. 220/2004 Z. z. o ochrane a využívaní poľnohospodárskej pôdy . Procedurálny návrh pán poslanec Pelegrini.
Farkašovský, Karol, poslanec NR SR (2019-03-27):
Pán predsedajúci, dajte, prosím, teraz hlasovať o bode 1 pozmeňujúceho a doplňujúceho návrhu, ktorý predniesol pán poslanec Dostál.
Drdul, Dominik, poslanec NR SR (2022-06-15):
Ďakujem veľmi pekne za slovo. Ja na jednu stranu, samozrejme, súhlasím s tým, že človek by mal mať právo na slobodu slova. A viem prijať aj výklad, že právo na informácie a na ich šírenie zahŕňa aj právo vyhľadávať a šíriť aj dezinformácie, čo ale neznamená, že štát nemá za žiadnych okolností právo do tohto práva jednotlivca vstúpiť. A myslím si, že toto právo je dôležitejšie o to viac pri mladých demokraciách, ktoré ešte nemajú takú tú inštitucionálnu pamäť a sú také ešte ako to teľa krátko po pôrode, keď je na takých vratkých nohách. A tu si práve myslím, že takéto prezervačné opatrenia môžu mať isté svoje opodstatnenie. Na stranu druhú si myslím, že o to väčšia zodpovednosť je na zákonodarcovi, aby správne nastavil mieru, ako sa zasahuje do tohto práva. A ešte takú jednu otázku na záver si dovolím. Aký je tvoj postoj k zavedeniu trestného činu šírenia nepravdivej informácie v kontexte toho, čo si povedal?
B. Bugár, podpredseda NR SR: (2003-02-27):
Otváram rozpravu o tomto bode programu. Dostal som jedinú písomnú prihlášku pána poslanca Istvána Harnu. Pán poslanec, nech sa páči, máte slovo, až potom otvorím možnosť sa prihlásiť ústne do rozpravy k tomuto bodu. I. Harna, poslanec: Vážený pán podpredseda, vážený pán minister, dámy a páni, predkladám doplňujúci návrh k vládnemu návrhu zákona, ktorým sa dopĺňa zákon č. 50, tzv. stavebný zákon. Môj návrh znie takto, aby v § 132 sa za ods. 1 vložil nový ods. 2, ktorý znie: „(2) Stavebný úrad poskytne príslušnému krajskému úradu a príslušnému samosprávnemu kraju za každý kalendárny mesiac vždy do 10 dní po skončení mesiaca údaje o počte bytov, na ktoré bolo vydané stavebné povolenie a kolaudačné rozhodnutie.“ Doterajší odsek 2 sa označuje ako odsek 3. Toľko doplňujúci návrh. Niekoľko slov, prečo tento návrh predkladám. Doteraz, kým kompetencie v oblasti stavebného poriadku, teda stavebného zákona neprešli na obce zákonom č. 416, túto štatistickú informáciu poskytovali okresné úrady, odbory životného prostredia, to znamená stavebné úrady. A tým, že došlo k presunu kompetencií v oblasti stavebného zákona na obce, obciam sa dá ukladať povinnosť jedine prostredníctvom zákona, to znamená, že uznesenie vlády na to ako podzákonná norma nestačí. Je to potrebné aj z hľadiska toho, že kompetencie v oblasti stavebníctva budú zabezpečovať aj samosprávne kraje, a preto je potrebné, aby tak samosprávne kraje, ako aj ministerstvo malo k dispozícii čo najčerstvejšie a presné údaje o vývoji bytovej výstavby, preto by bolo potrebné, aby do § 132 sa inkorporoval spomínaný odsek 2 toho znenia, ako som to prečítal. Prosím vás, aby ste tento môj návrh podporili. Ďakujem za pozornosť.
Žitňanská, Jana, poslankyňa NR SR (2020-04-01):
Ďakujem veľmi pekne, pán predseda. Prosím, dajme, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Čekovský, Kristián, poslanec NR SR (2021-07-23):
Pán Kotleba, ja len premýšľam, či sa aj počujete, keď rozprávate, prípadne či to spätne nejako dokážete vyhodnotiť, čo vy vypustíte z úst. Pretože väčšina toho, čo ste práve povedali, buď nedáva zmysel, alebo úmyselne klamete svojich voličov. Totiž vy sa pýtate, ako je možné, že aj v krajinách, ktoré majú vysokú zaočkovanosť, sa ľudia môžu nakaziť, hovoril o tom aj kolega Andrej Stančík pred malou chvíľou. Ale povedzte ľuďom pravdu. Prečo ľuďom nepoviete, že čísla hovoria jasne? Nákaza sa síce môže šíriť ďalej aj medzi zaočkovanými, ale úmrtnosť medzi zaočkovanými je minimálna. Očkovanie tak jasne chráni životy ľudí pred úmrtím na COVID. A vy to zámerne zatajujete. Dvadsať minút tu vystupujete, ale toto jednoducho nepoviete. Zároveň ste veľmi nepekne otočili jeden fakt. Že pre pandémiu COVID-u zrejme dochádza k zanedbaniu iných ochorení, pretože pri naplnených nemocniciach, kde sa ľudia dusia s COVID-om, sa naozaj ťažko robia iné zákroky. To vieme, už rok a pol to vieme, že ak sú stovky alebo tisícky ľudí v nemocniciach, tak sa poťažšie robia operácie nejaké iné. Ale čo ma zarazilo, a to je z vašej strany mimoriadne nechutné, je, že vy poviete, že niekto sa nemohol dostať na vyšetrenie, lebo buď musí mať očkovanie, alebo test, a to sú podľa vás nezmysly. Viete, čo je nezmysel pán Kotleba? Že v roku 2021 príde pacientka na operáciu do nemocnice so žlčníkom a zomrie tam na COVID. To je nezmysel. Nezmysel je aj to, že po nemocniciach sa prechádzajú ľudia, ktorých vy burcujete, aby sa, aby nenosili rúška alebo si ich sťahovali pod nos, a takto si ich tam sťahujú a môžu šíriť nákazu. A každý jeden nezaočkovaný, ktorý takto, alebo neotestovaný, ktorý takto môže chodiť po nemocnici, môže nakaziť iných pacientov, ktorí tam môžu zomrieť na niečo úplne iné. Žiaľ, vám je to úplne jedno, pán Kotleba. To je mimoriadne nechutné. (Potlesk.)
Mičovský, Ján, poslanec NR SR (2013-06-17):
Áno, ďakujem. Veľmi pekne ďakujem za vašu veľkorysosť, vážená pani podpredsedníčka. Ja som nepočúval síce všetko, ale myslím, že som počúval dosť. Ale aj keby som bol počúval všetko, zrejme neni v mojich silách pochopiť všetky súvislosti, ktoré sú spojené s týmto prípadom. A myslím si, že nie som sám, vec je naozaj zložitá. A zložitá je možno aj tým, že pán poslanec Galko má vytvorené isté meno, ktoré ho kvalifikuje ako človeka, ktorý je možnože až príliš zásadový a málo diplomatický, a možno mnohí v tejto sále považujú jeho vystupovanie nielen v tejto veci za akési nie celkom dobové v súlade s tým, čo sa bežne očakáva od človeka, ktorý robí politiku. Ja to cítim naopak. Cítim to, neviem to presne pomenovať, ale myslím si, že vystúpenie pána poslanca Galka na rozdiel od mnohých iných vystúpení, ktoré tu aj dnes zazneli, má svoju hĺbku, ktorej skutočný rozmer neviem celkom presne pomenovať, ale myslím, že veci, ktoré povedal, ale aj spôsob, ktorý pri tom použil, vyslovene žiada, aby sme bez toho, aby sme sa pretekali zľava, sprava, sa zhodli na tom, že odpovede na otázky, ktoré nastolil, ak by sme nedali, tak by sme nedostáli svojmu poslaneckému sľubu. Nie sme vyšetrovatelia, súhlasím, ale keď som si prečítal návrh uznesenia, o ktorom budeme dnes hlasovať, neviem si predstaviť po vystúpení pána poslanca Galka, aby sme tento návrh spoločne všetci, tak ako tu sedíme, neodsúhlasili. Pán Galko, ďakujem vám.
Jarjabek, Dušan, poslanec NR SR (2014-11-09):
Pán Lipšic, ospravedlňte sa, lebo to bude veľmi drahé. Pre vás, pre vás to bude veľmi drahé preto, lebo skutočne... (Reakcia z pléna. Prerušenie vystúpenia predsedajúcou.)
I. Štefanec, poslanec: (2009-10-21):
V článku I za bod 1 sa vkladá nový bod 2, ktorý znie: „V § 5 ods. 7 písm. b) sa na konci pripájajú tieto slová: „vrátane finančného príspevku na stravovanie poskytnutého zamestnávateľom svojmu zamestnancovi do výšky a za podmienok podľa osobitného predpisu9a)“.“ Poznámka pod čiarou k odkazu 9a znie: „9a) Napr. § 152 Zákonníka práce.“ Ďalšie body sa následne prečíslujú. Odôvodnenie. V Zákonníku práce sa zákonom č. 348/2007 Z. z. s účinnosťou od 1. septembra 2007 odstránila diskriminácia tých zamestnancov, ktorí môžu zo zdravotných dôvodov konzumovať len osobitné jedlá, napr. bezlepkové, a to tým, že sa zaviedla pre zamestnávateľa povinnosť poskytnúť takýmto zamestnancom finančný príspevok na stravovanie. Uvedená zmena sa však neodzrkadlila v zákone o dani z príjmov. Z uvedeného dôvodu sa v súčasnosti zdravým zamestnancom príjem v podobe úhrady časti ceny jedla, resp. časti ceny stravovacej poukážky zamestnávateľom nezdaňuje, pričom zamestnancom, ktorí zo zdravotných dôvodov musia dodržiavať osobitnú diétu, sa hodnotovo rovnaký príjem v podobe finančného príspevku zamestnávateľa na stravovanie zdaňuje. Čiže sú oproti zdravým zamestnancom extra zdaňovaní. Navrhuje sa túto diskrimináciu odstrániť tak, že sa oslobodenie od dane z príjmu bude vzťahovať nielen na hodnotu stravy poskytovanej zamestnávateľom zamestnancovi na spotrebu na pracovisku alebo v rámci stravovania zabezpečovaného prostredníctvom iných subjektov, ale aj na finančný príspevok zamestnávateľa na stravovanie. Dámy a páni, dovoľujem si vás požiadať o podporu tohto pozmeňujúceho návrhu. Ďakujem.
B. Bugár, podpredseda NR SR: (2003-12-04):
(Hlasovanie.) Prítomných 133, poslancov, za 25, proti 92, 15 sa zdržali, 1 nehlasoval. Konštatujem, že ani bod 34 sme neschválili. B. Brestenská, poslankyňa: Ďakujem. Poprosím vás teraz o hlasovanie o jednotlivých pozmeňujúcich návrhov, ktoré boli dané tromi poslancami. Prvý pozmeňujúci návrh predložila pani Podracká. Poprosím vás, pán predsedajúci, dajte hlasovať.
Horváth, Michal, minister financií SR (2023-05-18):
Vážený pán podpredseda, vážené pani poslankyne, vážení páni poslanci i študenti na balkóne, vážený pán poslanec, ďakujem veľmi pekne za otázku, ktorú ste nám položili. Je to veľmi dôležitá téma, reforma financovania samospráv vrátane prenesených kompetencií je naozaj niečo, čo má výrazný vplyv na kvalitu života občanov. Riešenie je, samozrejme, potrebné hľadať aj v diskusii so samosprávami. Zároveň však musím povedať, že aktuálnou prioritou pre ministerstvo financií je zostaviť prijateľný, realistický plán ozdravenie verejných financií do septembra tohto roku. Zároveň ale je, pripravujeme aj programové vyhlásenie vlády. Dostali sme domácu úlohu tri plus tri témy. Je momentálne predčasné sa vyjadrovať k tomu, ku konkrétnym oblastiam, ktoré sa dostanú medzi naše priority. Príprava vlád... programového vyhlásenia vlády sa len začala, ale chcel by som sa poďakovať za pripomenutie veľmi dôležitej témy. Dáme si to na zoznam našich podnetov a posúdime, či a čo sa dá v rámci našich možností spraviť v tejto téme.
Blanár, Juraj, podpredseda NR SR (2023-03-16):
Ďalší s faktickou poznámkou pán poslanec Vons.
Danko, Andrej, podpredseda NR SR (2024-01-10):
Ďakujem. Len pre niektorých poslancov zopakujem, že v sále sa netelefonuje, a je prihlásený pán poslanec Hlina.
Horváthová, Eva, poslankyňa NR SR (2015-05-29):
Ďakujem pekne za všetky faktické poznámky. Som rada, že aspoň na pôde tejto snemovne sa táto téma nezosmiešňuje ďalej, ako napríklad v médiách. A to chcem zdôrazniť, že médiá zohrávajú veľmi silnú úlohu. A pokiaľ nepochopia aj ony, že aká je podstata tohto návrhu, že chce vlastne deťom pomôcť, tak to bude s našou krajinou veľmi zlé. Ďakujem, vážim si vašu podporu aj tieto podporné slová. Chcem k pánovi poslancovi Hlinovi povedať, aj mňa mrzí, ako to celé dopadlo, aj ja som mala chuť to podporiť, avšak tie chyby, ktoré som tam ja videla, mi to nedovolili a bola som rada, že sa to nakoniec neschválilo v tej podobe, ako by bolo. Pretože zrejme, ak by sa to schválilo, by to znamenalo zánik bufetov aj automatov en bloc, pretože by odmietli to títo ľudia ďalej robiť, čo by mňa osobne teda veľmi mrzelo, hej? Ja si myslím, že práve to, čo tie deti učíme a k čomu chceme prispieť výchovou, by mali možnosť potom aj praktizovať. A, pán poslanec Novotný, bolo by optimálne, keby tí rodičia dali dve eurá svojmu dieťaťu do školy a mali by istotu, že v tom bufete si kúpi niečo, čo bude pre jeho zdravie prospešné. A verím tomu, že tie deti, keď sa posnažíme trošku viac, ich budeme edukovať, že sa stane, by som povedala, takým aj moderným, aj in kupovať si jedlá, ktoré sú zdravé, a budú o tom vedieť a budú sa v tom bufete rozprávať na iné témy a nenapadne ich si zobrať nejakú sladkosť. Samozrejme, že tú sladkosť môžu si dať po obede doma, ale tak, aby rodič o tom napríklad vedel, a v rámci tej školy si myslím, že to absolútne nie je potrebné. Sú štúdie, ktoré dokazujú aj to, že vyvážená strava a nie sladkosti a sladené nápoje pomáhajú dieťaťu sa lepšie sústrediť, koncentrovať a podávať lepšie výkony v škole. Takže ďakujem ešte raz a dúfam, že tento návrh zákona podporíte.
Marcinková, Vladimíra, poslankyňa NR SR (2024-06-21):
Ja už by som chcela povedať len jednou vetou. Ďakujem kolegom z KDH, aj na výbore bola veľmi aktívna pani predsedníčka pre ľudskoprávny výbor z Progresívneho Slovenska, že nezostali ticho v tejto téme. A mrzí ma, že vlastne ani tu sme nepočuli žiadny hlas z koalície, ktorý by nám vysvetlil, prečo v tejto téme mlčia. Ďakujem.
Gaborčáková, Soňa, poslankyňa NR SR (2018-12-13):
Ďakujem za slovo. Pán kolega, veľmi pekne ti ďakujem za tvoj príspevok. Pozorne som ho počúvala a mňa ženu, ktorá žije pri poľských hraniciach, aj inšpirovalo, lebo som si uvedomila, že v podstate, keď si hovoril o tých slovenských farmároch, som pochopila jednu vec, že je dôležité pre nich, tak ako v Poľsku, ten predaj z dvora. My máme tak komplikovaný a tak s rôznymi vecami pozapletaný stav predaja z dvora, že tam je priestor na to, aby naši farmári neboli odkázaní pri tých nízkych produkciách, ktoré vytvárajú, len na predaj obchodným reťazcom, ale skôr na predaj z dvora. Čiže tam je priestor na to, aby sa legislatíva vylepšovala, aby sme sa naozaj pozreli na Poliakov, ako podnikajú. Ďalšia vec je, že naozaj nedokážu vyprodukovať také množstvo naši slovenskí farmári, tí hlavne malí, ktorých chceme podporovať, aby to mohli dať do obchodných reťazcov. To znamená, musíme sa pýtať, prečo nedokážu. Či je to problém s pôdou, či je to problém s ľuďmi, ktorých nedokážu zamestnať. To je ďalší, ďalšia oblasť, ktorej by sme sa mali práve prioritne venovať. A tretie, je určite dôležité dotiahnuť kauzy farmárov do konca. Ak ich jednoducho nedotiahneme, tie problémy tých ľudí vždy ostanú tam, kde sú aj dnes. Takže hovoriť potom o nejakej pomoci farmárom sa nezdá. No a chudák sa stane chudobnejší v tom, že už dnes išli rožky z 8 centov na 10. Neviem, či vy chodíte do obchodu, ale ja chodím a už to začínajú robiť tak, že teraz to zdvihli a v podstate od januára sa budú tváriť, že tie rožky nešli hore. Takže asi tak. Ďakujem.
Blanár, Juraj, podpredseda NR SR (2021-10-05):
Pán poslanec Milan Kuriak, s faktickou poznámkou.
Hrnčiar, Andrej, podpredseda NR SR (2017-02-08):
Pani poslankyňa Macháčková.
D. Lipšic, podpredseda vlády a minister spravodlivosti SR: (2003-11-06):
Vážený pán poslanec Ondriaš, Policajný zbor vykonáva odpočúvania a záznam telekomunikačných činností ako jeden z druhov použitia informačno-technických prostriedkov v súlade s príslušnými ustanoveniami zákona č. 166/2003 Z. z. o ochrane pred odpočúvaním alebo podľa príslušných ustanovení Trestného poriadku. V zmysle zákona o ochrane utajovaných skutočností a vyhlášky Národného bezpečnostného úradu, ktorou sa ustanovuje zoznam utajovaných skutočností, je použitie informačno-technických prostriedkov v konkrétnych prípadoch utajovanou skutočnosťou. Z uvedeného vyplýva, že akoukoľvek odpoveďou na takto položenú otázku, kladnou, či zápornou, by došlo k vyzradeniu utajovanej skutočnosti. V tejto súvislosti ale je potrebné ďalej uviesť, že aj keby minister vnútra mohol na takúto otázku odpovedať, nebolo by možné vám dať presnú odpoveď, pretože pri zadávaní odpočúvania sa nesleduje a ani neeviduje politická príslušnosť odpočúvanej osoby. Ja som už viackrát aj pred touto snemovňou vyjadril názor, že na Slovensku nie je problém s otázkou legálneho odposluchu schváleného príslušným sudcom. To znamená, ak sa parlament vybral cestou sprísňovania legálnych odposluchov, tak možno len zviazal trochu ruky orgánom činným v trestnom konaní pri odhaľovaní organizovaného zločinu. Problém na Slovensku bol v minulosti s nelegálnymi odposluchmi, a preto som rád, že pred dvomi týždňami snemovňa na návrh ministerstva spravodlivosti prijala novelizáciu Trestného poriadku a Trestného zákona, v ktorom zakotvila nový trestný čin, ktorý sankcionuje samotnú držbu odpočúvacieho zariadenia. Mrzí ma, že ste návrh novely nepodporili, ale to je ten krok správnym smerom. Ďakujem.
Laššáková, Jana, podpredsedníčka NR SR (2014-12-03):
Pani poslankyňa Šedivcová, nech sa páči. (Reakcia z pléna.) Počkajte chvíľu. Poprosím vás, zapnite pani navrhovateľku. Áno, nech sa páči.
Kollár, Miroslav, poslanec NR SR (2022-11-08):
Podávam procedurálny návrh v mene troch klubov – SaS, OĽANO, SME RODINA –, aby sa tlače 1238 a 1239, to sú tie dva moje návrhy zákonov, presunuli na najbližšiu schôdzu, decembrovú. Ďakujem.
Dostál, Ondrej, poslanec NR SR (2024-06-20):
Ďakujem, pán generálny prokurátor, aj keď v podstate ste neodpovedali na moju otázku, ale, samozrejme, máte právo odpovedať spôsobom, akým uznáte za vhodné. Ja som vychádzal z veci, ktorá bola verejná, ktorá nebola, že sa niekde udiala a ja som sa o nej dozvedel. Ja som vychádzal z informácie, ktorá bola súčasťou listu jedenástich bývalých prokurátorov ÚŠP a verejného listu, kde hovoria, že „úplne nepochopiteľným zostalo pre nás vaše rozhodnutie neumožniť asistentovi prokurátora ÚŠP vykonať v mesiaci apríl 2024 odbornú justičnú skúšku, hoci išlo o najskúsenejšieho asistenta, ktorý v minulosti pôsobil aj ako právny čakateľ prokuratúry a vyšetrovateľ Policajného zboru. Toto vaše personálne rozhodnutie, ktoré determinuje pracovný osud konkrétneho človeka, bolo len ďalším prejavom vášho postoja smerom k ÚŠP.“ Čiže nepredpokladám, že by dotyčný mal nejaký problém, aby sa o tom hovorilo aj verejne. Nepredpokladám, že by zmienku o ňom prokurátori dali bez toho, aby o tom vedel. Ale na toto som sa vás chcel spýtať aj na zasadnutí ústavnoprávneho výboru, ktorý bol zvolaný, aby ste sa mohli vyjadriť k pochybnostiam ohľadom vašich rozhodnutí v súvislosti so zrušením ÚŠP a umiestnení, umiestnením jej bývalých prokurátorov. A teda dvakrát bol výbor neuznášaniaschopný, dnes konečne bol uznášaniaschopný, takže ste dostali priestor. Vyplnili ste skoro celých 40 minút, čiže nebola možnosť klásť vám doplňujúce otázky. Tak ja by som sa len teda spýtal, že či máte nejakú písomnú komunikáciu, ktorá by potvrdzovala, že ste vyvrátili tie pochybnosti, ktoré mala Európska komisia vo vzťahu k tejto téme. Spomenuli ste stretnutie s pani komisárkou Jourovou v apríli tohto roku, tak či je niečo, čo písomne... (Prerušenie vystúpenia časomerom.)
M. Hort, podpredseda NR SR: (2008-06-20):
A budeme pokračovať v zmysle schváleného programu návrhom poslancov Národnej rady Slovenskej republiky Pavla Minárika a Rudolfa Bauera na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov . Mali by totižto nasledovať body 32 a 33, to znamená tlače 667 a 668, ako iste viete, navrhovatelia ich zobrali späť, a preto je teraz prvé čítanie o zákone, ktorý som uviedol. Tento návrh ste dostali ako tlač 669 a návrh na jeho pridelenie na prerokovanie výborom je v rozhodnutí č. 671. Dávam slovo poslancovi Pavlovi Minárikovi, aby návrh zákona uviedol. Nech sa páči, pán navrhovateľ.
Krošlák, Ján, poslanec NR SR (2021-06-22):
Pán predsedajúci, keďže sme odhlasovali body zo spoločnej správy a hlasovali sme aj o pozmeňujúcich a doplňujúcich návrhoch z rozpravy, dajte hlasovať o tom, že prerokovaný návrh zákona prerokujeme v treťom čítaní ihneď.
Paška, Pavol, predseda NR SR (2013-09-10):
Faktické poznámky, pán poslanec Sulík a pán poslanec Osuský, končím možnosť sa prihlásiť. Pán poslanec Sulík.
Bugár, Béla, podpredseda NR SR (2018-06-13):
Nech sa páči, prezentujme sa a hlasujme. (Hlasovanie.) Prítomných 144, za 102, zdržalo sa 42 poslancov. Konštatujem, že zákon sme posunuli do druhého čítania. Nech sa páči.
Danko, Andrej, predseda NR SR (2016-09-21):
Dobre, prepáčte.
Blaha, Ľuboš, podpredseda NR SR (2023-12-13):
Pani poslankyňa Martina Holečková, nech sa páči. (Reakcia z pléna.) Vyrušoval ma váš pán kolega, takže ešte raz, nech sa páči, pokračujte, keď ste neskončili. Mrzí ma to. Dajte slovo ešte pánovi, kto to bol? Pán Kišš? (Reakcia z pléna.) Hej? Tak, pán Kišš, ešte vás poprosím dvadsať sekúnd.
Grausová, Natália, poslankyňa NR SR (2016-04-26):
(Mikrofón nezachytil začiatok vety.) ... pani poslankyni len toľko povedať, že sme svedkami už vyše roka ťažkých manipulácií a vymývania mozgov médiami, čo sa týka migrantov. Práveže to, že porovnávame našich migrantov a že sa spomínajú, dokonca sa zachádza tak ďaleko, že sa spomínajú aj emigranti zo Slovenska ešte v roku 1968, práve to ja považujem za nesprávne, za ťažkú manipuláciu a neporovnateľné s migrantami, ktorí sem putujú z Ázie, Afriky a zo všetkých ďalších krajín. Ďakujem.
Mihál, Jozef, poslanec NR SR (2013-09-05):
Čiže pozitívne zmeny, ale, žiaľ, je ich málo. Mohlo ich byť viac, mohla tam byť väčšia odvaha do určitých reformnejších krokov, takže vo mne zostávajú také rozporné pocity. Uvidíme, čo prinesie druhé čítanie. Ďakujem za pozornosť.
P. Paška, predseda NR SR: (2008-04-02):
(Hlasovanie.) 142 prítomných, nik nebol za, 70 proti, 71 sa zdržalo, 1 nehlasoval. Tento bod sme neprijali.
Jurinová, Erika, podpredsedníčka NR SR (2014-05-29):
Ďakujem pekne, pani poslankyňa. (Reakcia poslankyne.) Odovzdať predsedovi, predsedovi do rúk sa to dáva. Pán poslanec Nagy, nech sa páči. Pán poslanec, chcem sa spýtať, vzhľadom na to, že je aj čas tri minúty do hlasovania, máte dlhšie vystúpenie? Pán poslanec tuná nie je, takže stráca poradie. Pán poslanec Mikloško, máte dlhšie vystúpenie ako tri minúty? Nech sa páči, máte slovo.
Hrušovský, Pavol, podpredseda NR SR (2010-09-07):
Pán poslanec Mikuš, prosím, naozaj...
Kollár, Boris, predseda NR SR (2020-09-22):
Pán spoločný spravodajca, predložte návrh na pokračovanie rokovania o návrhu zákona v treťom čítaní.
Viskupič, Jozef, poslanec NR SR (2013-09-13):
Dobrá otázka. Možno k tomu ohľadom odmien. Už len treba spomenúť to, že ohľadom ÚPN, aby tu nevznikali nejaké dezinformácie a stále sa vracanie dekády dozadu. Vláda Ivety Radičovej zriadila komisiu na úpravu zákona a medzi iným, samozrejme, sme sa venovali aj možným odmenám, práve ktoré ty spomínaš, zhruba to kopíroval, kopírovalo návrh, o ktorom hovoríš. Tak za seba hovorím, že to má logiku a úplne rovnako to vnímam ako čestnú funkciu. Nejde mi o nejaké personálne doťahovačky, ale o to, aby história, i keď ja mám trošku problém s názvom toho úradu, lebo on sa venuje iba dvom zločineckým režimom 20. storočia, aby sme urobili teda zadosť aspoň tomuto obdobiu a mali tam ľudí, ktorí si túto úctu a túto funkciu zaslúžia hlavne z toho, z tej morálnej roviny. A myslím si, na Slovensku je dostatok ľudí, ktorí to budú považovať za česť. Ďakujem.
Jakab, Július, poslanec NR SR (2024-02-21):
Ďakujem za slovo, ďakujem za vystúpenie poslanca Vašečku. Pán poslanec, ty si hovoril vo svojom vystúpení o tých luxusných autách, ktoré niektorí ľudia vlastnia alebo o vilách a hovoril si aj o tom, že, že ľudia potom častokrát ťažko sa v našom štáte pozerajú na odvádzanie daní, keď vidia, akými majetkami disponujú politici. A možno sa to stalo aj viacerým z vás, keď prišiel nejaký remeselník ku vám niečo urobiť, ja neviem, skriňu alebo nejaké výkopové práce, lebo mne sa to stalo a potom som si vlastne vypýtal faktúru, za ktorú som chcel zaplatiť. A teraz ten remeselník sa na vás pozerá, že a prečo chcete faktúru? Však poďme to zaplatiť na ruku, vy ušetríte, ja ušetrím, nemusím nič zdaňovať a sme vybavení. A potom keď trváte na tom, aby ste naozaj nejaký doklad dostali, pretože sa mu aj snažíte vysvetliť, že filozofia vaša a aj platenia daní je trochu iná, chcete odviesť naozaj spravodlivo všetko to, čo máte, tak za prvé sa na vás pozerá ako na exota a za druhé sa vám stane, že v októbri alebo v novembri dostanete od takéhoto človeka faktúru, ktorá má číslo jeden, hej? Že proste ste prvý v tom roku, ktorý hádam o takéto niečo požiadal. Pretože tí ľudia sa pozerajú, a ako sa hovorí, ryba smrdí od hlavy a pozerajú sa na tých mocných, ktorí riadia krajinu a ktorí na seba nadávajú a kydajú, že a ty si ukradol a ty si ukradol a nikto nechce povedať, odkiaľ tie majetky má alebo teda väčšina. Od sestry to mám a od tamtoho to mám, tak vám hovorím, že poďme vzorom obyvateľom, prijmime tento zákon a poďme im ukázať, že, že nebojíme sa povedať, odkiaľ máme svoje príjmy a odkiaľ máme svoje majetky, bude to užitočné pre túto krajinu.
Šimečka, Michal, podpredseda NR SR (2024-06-21):
Ďakujem pekne, pán spravodajca. Prerušujem rokovanie o tomto bode programu. Teraz pristúpime k rokovaniu o Výročnej správe Slovenského pozemkového fondu za rok 2023, je to parlamentná tlač 207, informácia výboru je pod tlačou 207a. Poprosím generálneho riaditeľa fondu pána Richarda Šmídu, aby výročnú správu uviedol. Nech sa páči, pán generálny riaditeľ, máte slovo. Poprosím vás sekundu ešte, treba vám zapnúť mikrofón. Poprosím kolegov z technického zabezpečenia, aby pomohli pánovi riaditeľovi zapnúť mikrofón. (Rokovanie o Výročnej správe Slovenského pozemkového fondu za rok 2023 , tlač 207.)
Jarjabek, Dušan, poslanec NR SR (2015-06-15):
Ďakujem za slovo. No, právny názor skvele zdôvodnený a myslím si, že tí, čo počúvali, museli mať niekedy až husiu kožu preto, lebo táto pravda tu už dávno nezaznela. Špeciálny prokurátor nemôže prísť na výbor. O čom je táto schôdza? 90 % všetkých tých, ktorí rozprávali z tej pravej strany, je o tom, čo všetko sa ten špeciálny prokurátor dopustil, keďže neprišiel na výbor, aké je to strašné porušenie zákona a tak ďalej a tak ďalej. No tak keď nemôže, tak nemôže. Je to zo zákona predsa, hej? Práve sme to počuli. Keď máte iný názor, povedzte, ak to tak nie je. No a tak celá táto kauza sa vlastne točí proti tým, ktorí ju navrhli. Pán Lipšic, o ktorom tuná bola reč, je určite v tejto kauze viacej ako Coca-Cola. Môžete byť spokojní. Predčili ste Coca-Colu, pán poslanec. Skvelé. Niekto tu hovoril o vykradnutej krajine. No kedyže tá krajina začala byť vykradnutá? No asi vtedy, keď niekto zmaril referendum o privatizácii strategických podnikov. Opäť by sme si tu mali na niečo spomenúť preto, lebo tá politická pamäť je zase len veľmi krátka. A ktože ďakoval tej verejnosti za to, že neprišli do toho referenda? Ono sa to volalo vtedy: „Ďakujem vám za aktívnu neúčasť.“ A kde bol vtedy pán predkladateľ? No kde? Robil páža tomu, kto hovoril o tom, že ďakujem vám za to, že ste sa nezúčastnili tohto referenda. A dneska bude ktosi hovoriť o vykradnutej krajine?! No toto je už naozaj jedna obrovská drzosť!
Szalay, Tomáš, poslanec NR SR (2023-11-21):
Mám také šťastie na túto časomieru. Ďakujem. Tieto čakacie zoznamy sa, žiaľ, tvoria len na tri diagnostické okruhy. Už dvadsať rokov tvoríme čakačky na tri diagnózy, na ochorenia na šedý zákal, na umelé kĺby a na elektívnu kardiochirurgiu. To dohromady tvorí možno, preženiem, jedno percento všetkej zdravotnej starostlivosti, ktorá sa na Slovensku poskytuje. Na 99 % zdravotnej starostlivosti tie čakačky nemáme. A keď som pred trinástimi rokmi navrhol vo vláde Ivety Radičovej, aby sa tie čakačky tvorili na všetku zdravotnú starostlivosť, ako prvá začala protestovať štátna Všeobecná zdravotná poisťovňa, lebo na to nemá dostatok zdrojov. Čiže treba to naozaj pyrotechnicky a opatrne implementovať a nie hurá-systémom, pretože tak môžeme naozaj s tou vodou z tej vaničky vyliať aj to dieťa, ako sme tu už počuli dnes. Ďakujem.
I. Farkas, poslanec: (2009-04-21):
Úrad pre verejné obstarávanie. Ak je pravda, čo ste tvrdili, ak pochybil riaditeľ Béla Angyal, tak prosím vás, prečo podal demisiu minister Janušek? Zato, že bol čistý ako ľalia? (Reakcia poslanca Slotu: Pretože mal toho všetkého plné zuby, preto.)
Šimkovičová, Martina, poslankyňa NR SR (2019-04-04):
Pán predseda, ďakujem za slovo. Vážené poslankyne, vážení poslanci, na rokovanie Národnej rady Slovenskej republiky predkladám poslanecký návrh zákona, ktorým sa mení a dopĺňa zákon č. 161/2015 Z. z. CMP. Dôvodom predloženia tohto návrhu zákona je okrem iného zabezpečenie najlepšieho záujmu dieťaťa v zložitých súdnych konaniach, v ktorých je potrebné vykonať znalecké dokazovanie ohľadom rodičovských schopností oboch rodičov, ich vzťahu k dieťaťu, ako aj vzťahu dieťaťa k rodičom. Podľa aktuálnej právnej úpravy normovanej v CSP si môžu dať rodičia vyhotoviť súkromné znalecké posudky. Zo súdnej praxe v civilných mimosporových konaniach čoraz častejšie evidujeme prípady, kedy sa jeden z rodičov snaží komplikovať proces dokazovania a snaží sa zabrániť zisteniu skutočného stavu veci, ktorý by mu bol v otázke úpravy rodičovských práv a povinností na neprospech. K uvedenému zneužíva ustanovenie § 209 CSP, podľa ktorého je súkromný znalecký posudok postavený na roveň znaleckého posudku vypracovaného súdom ustanoveným znalcom. A tu vidíme potrebu zákon novelizovať. Prosím vás, aby ste tento zákon podporili. Vysvetlenie k tejto novele a podrobnejšie informácie podám v rozprave, do ktorej sa teraz hlásim ako prvá. Ďakujem.
M. Číž, podpredseda NR SR: (2008-06-20):
Teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Petrovi Miššíkovi, aby uviedol spravodajskú správu.
Daniš, Zoltán, poslanec NR SR (2014-07-01):
Ďakujem, pán predsedajúci. Chcem kolegovi Martvoňovi povedať, že rozhodne podporujem tento zákon, to úvodom. Veľa emócií v rozprave vyvolal práve § 14 odstavec 4, nechcem to doslova tuná čítať, ale v krátkosti, keď vlastníci bytov a nebytových priestorov v dome prijímajú rozhodnutia dvojtretinovou väčšinou, avšak keď sa rozhoduje o nadstavbe alebo stavbe, tak sa vyžaduje zároveň súhlas všetkých vlastníkov bytov a nebytových priestorov na najvyššom poschodí. Chcem prakticky podčiarknuť, že je to logické, lebo prakticky títo vlastníci sú dotknutí najviac tou uvažovanou stavbou. V ďalšom ovšem chcem dodať ešte – a to možno vyvolalo a to nás pomýlilo, a preto boli také silné emocionálne vystúpenia v rozprave –, v následnom stavebnom konaní sa však už vyžaduje súhlas prakticky všetkých, všetkých vlastníkov. Pokiaľ tak nie je, stavebný úrad nezaháji stavebné konanie. Ten vlastník, ktorý má námietku proti uvažovanej stavbe, samozrejme, môže svoju námietku uplatniť na príslušnom súde, tuším aj dneska je to do dvoch týždňov. Ten potom rozhodne o oprávnenosti tej námietky a tým prakticky o tom, či stavebné povolenie na realizáciu už vlastnej stavby, nadstavby alebo stavby bude vydané. Ďakujem.
Laššáková, Jana, podpredsedníčka NR SR (2013-06-04):
Keďže, pán predkladateľ, nie ste len sám predkladateľ zákona a ja si myslím, že takáto zmena musí byť podaná v mene troch poslaneckých klubov, takže nemáme o čom hlasovať. (Reakcie z pléna.) Tak vás, poprosím vás, aby ste takýto návrh dali písomne vzhľadom na to, že, áno, bola nejaká prax zaužívaná, ale pred hlasovaním chcem vedieť, že všetci predkladatelia s tým súhlasia. A nechcete hlasovať? (Reakcie z pléna. Krátka pauza.) Budeme hlasovať o tom. (Reakcie z pléna.) Ale prečo nie? Pred hlasovaním zatiaľ, ja viem, že nie. (Reakcie z pléna.) Pred hlasovaním, myslím si, že ste mali návrh zákona, keď ste nechceli, aby sa o ňom hlasovalo, mali ste to dať predtým. (Reakcie z pléna.) Povedzte mi, v zmysle ktorého paragrafu? (Reakcie z pléna.) Ale povedzte mi vy, v zmysle ktorého paragrafu to chcete?
Mizík, Stanislav, poslanec NR SR (2021-11-02):
Ďakujem za slovo. Pán Taraba, čo sa týka kúpy tých budov, konkrétne napríklad v Košiciach, viem o tom niečo. Konkrétne viem niečo o budove na Hlavnej ulici, kde sídli Ústavný súd. Predtým tam bola Východoslovenská galéria a v nej šéfoval istý pán Zuzuľák, ideologický šéf KSČ pre kultúru v Košiciach. Poznám tú budovu až veľmi dobre, aj pivnicu tej budovy poznám. Nejaký čas som si totižto prenajímal celý zadný trakt z tejto budovy. Organizoval som tam výstavy pre výtvarníkov, ktorí nemohli vystavovať počas socializmu. Nuž poznám aj tú rodinu, čo to zreštituovala a bola to veru vec peňazí. Kto dal, oni brali a tu je na vine práve naša vláda, ktorá neuplatnila predkupné právo. To je tá kultúra, čo naša vláda zdevastovala, a tento palác mohol patriť Slovenskej republike. Ďakujem za slovo.
Jurzyca, Eugen, poslanec NR SR (2016-10-12):
Ďakujem. Naozaj len faktická. Ten návrh, ktorý ja predkladám, nepredpokladá do 15. septembra schválenie vládou, ale len to, že ministerstvo predloží do 15. septembra návrh vláde. Ďakujem.
Kremský, Peter, poslanec NR SR (2023-03-15):
Ďakujem veľmi pekne, pán predsedajúci. Pán Kotleba, ja som už na to čiastočne odpovedal, ale ja to ešte raz zopakujem. K tomu, k tým vozidlám ozbrojených síl, ktoré spomínate, ako samozrejme, že nikto nebude armádu nútiť, aby to preregistrovala na nové značky, ale ak tá armáda to bude chcieť predať a bude to proste výhodnejšie a jednoducho inak by to auto nepredala za tú cenu, tak bude tým sama motivovaná, nikto ju nemusí nútiť, sami sa, sami si to uvedomia, hádam, teda dúfam, a urobia to. Ak nie, no tak jednoducho to auto nepredajú. To je veľmi jednoduché. K tým ostatným veciam, ktoré ste spomínali, jasné, ja by som veľmi rád aj ten poplatok znížil aj na nulu, ale zase musí aj štát z niečoho žiť a aj tí policajti, ktorí to tam robia. Čiže, čiže takýto prístup je ťažko pochopiteľný. A ak podporíte pozmeňujúci návrh pána Viskupiča, tak v podstate nepodporíte ten môj, ktorý je aj v spoločnej správe, tak od 1. 4. začnú platiť presne tie poplatky vysoké, ktoré pán Viskupič presadil v decembri, a potom od 1. 6., myslím, ak som si to dobre zapamätal to, čo povedal pán Viskupič, zase začne platiť iná tabuľka, ktorá bude nižšia. Čiže to bude taký chaos, tá finančná správa bude musieť prestavovať tie systémy, teraz na 1. 4. inak a potom zase na 1. 6. zase inak. To sú finančné náklady niekoľko desaťtisíc eur na to. Čiže skúste si rozmyslieť, že či takýto chaos chcete spôsobiť alebo sa na ňom podieľať a k tomu prispievať a potom aj proste znášať hnev tých ľudí, ktorí tam prídu a zrazu budú vidieť, že tie poplatky sú nejaké úplne iné zase. Čiže ja si myslím, že to nie je rozumné riešenie. Ja si myslím, že je rozumné naozaj odsunúť to na toho 1. 1. ´24 a upraviť to nejakým rozumným spôsobom.
Sulík, Richard, predseda NR SR (2011-07-11):
Pani poslankyňa Gibalová.
Čepček, Martin, poslanec NR SR (2020-07-10):
Ďakujem všetkým kolegom za podporu aj za slová, ktoré ste povedali. Ja určite z mojej strany chcem pozmeňovací návrh, aby sa znížilo to kvórum na nadpolovičnú väčšinu. Ja som za. Každá jedna zmena, ktorá sa v tomto zákone stane, je plus. Áno, tí primátori, starostovia, ja im do hlavy nevidím, ani vy im nevidíte do hlavy. Nikto nevie, ako rozhodujú. Ja vidím ešte jeden veľký problém, a to sú sídliská, hlavne v meste Nitra, kde máme tam, myslím, tri kasína alebo herne na sídlisku priamo pod oknami obyvateľov, čo je obrovský problém z toho titulu, že deti, už keď odchádzajú z domu, vidia hazard priamo z okna, resp. keď vychádzajú z domu, vidia to po ceste do školy. Mesto Nitra malo z hazardu jedno percento rozpočtu, to pre mesto Nitra ako krajské mesto, si myslím, že to nie je až taký veľký balík peňazí. Obávam sa, že tie obce, tie počítajú každé euro, každý cent. To znamená, tam to vidím skôr ako problém. Áno, online hazard je obrovský problém, to viem. A viem, uvedomujem si, že ten problém online hazardu sa stupňoval v tomto čase koronakrízy. Mám aj informácie ako, budem za to, aby bol nový zákon, aby bol vo väčšom rozsahu a aby riešil všetky formy podnikania v hazarde, lebo si myslím, že je to negatívne dedičstvo, ktoré sme tu dostali. Ďakujem.
Kollár, Boris, predseda NR SR (2022-02-15):
Prosím, prezentujme sa a hlasujeme. (Hlasovanie.) Prítomných 124 poslancov, za 87, proti 14, zdržalo sa 22, nehlasoval 1. Konštatujem, že sme tento návrh schválili. Ďalej budeme hlasovať o bode 21 schváleného programu, ktorým je prvé čítanie o vládnom návrhu zákona o výstavbe , tlač 831. Prosím pána poslanca Lukáča, aby hlasovanie uviedol.
Grendel, Gábor, podpredseda NR SR (2022-09-22):
Pán poslanec nemá doplňujúcu otázku, takže môžme ísť na otázku č. 10. Pán poslanec Radovan Kazda sa pýta pána ministra životného prostredia Jána Budaja: „Kedy ministerstvo životného prostredia plánuje predložiť na pripomienkovanie reformu EIA? Z akých dôvodov došlo k jej opätovnému omeškaniu?“ Pána ministra zastupuje pani ministerka kultúry Natália Milanová. Nech sa páči, máte slovo.
Glváč, Martin, podpredseda NR SR (2019-02-06):
S reakciou pán poslanec Poliačik, nech sa páči.
Pellegrini, Peter, predseda NR SR (2015-04-17):
S reakciou na vaše vystúpenie štyria páni poslanci, posledným je pán poslanec Přidal. Končím možnosť prihlásiť sa s faktickou poznámkou. Ako prvý, pán poslanec Kaník.
Fronc, Martin, poslanec NR SR (2010-12-09):
Ďakujem pekne, pán minister a podpredseda vlády, ja som rád, že ste tuná odpovedali na túto otázku a ste ozrejmili skutočnosti tak ako sú. A chcem povedať, že čo sa týka výstavby diaľnic ako investície do budúcnosti tejto krajiny, v tom je asi zhoda medzi nami všetkými, medzi koalíciou a opozíciou, ale v čom asi zhoda nie je a ja osobne vítam to vaše úsilie, aby sme tie diaľnice stavali naozaj efektívne, a čo najvýhodnejšie a najlacnejšie pre krajinu, to je náš záväzok. A v tejto súvislosti som zaregistroval v médiách nemálo útokov na vás, pán podpredseda vlády, a chcem vás istým spôsobom povzbudiť a povedať, aby ste ich vydržali, pretože to je v záujme tejto krajiny. Ďakujem pekne.
P. Paška, predseda NR SR: (2006-12-15):
A budeme teraz, dámy a páni, hlasovať o tomto prerokovanom bode programu. Chcem vás poprosiť, aby ste aj všetci tí, ktorí nie ste momentálne v rokovacej sále, zaujali svoje miesto, aby sme mohli hlasovať o návrhu uznesenia, tak ako ho predniesol pán predseda pre európske záležitosti. Pán predseda výboru, môžem vás poprosiť, keby ste uviedli hlasovanie?
Jurinová, Erika, podpredsedníčka NR SR (2015-09-23):
Dávam slovo spoločnému spravodajcovi z výboru pre pôdohospodárstvo a životné prostredie pani poslankyni Magde Košútovej, aby informovala Národnú radu o výsledku rokovania výborov, aby odôvodnila návrh a stanovisko gestorského výboru.
Laššáková, Jana, podpredsedníčka NR SR (2014-12-04):
Ďalšiu, v poradí šiestu otázku položil pán poslanec Mikloško ministrovi školstva, vedy, výskumu a športu Jurajovi Draxlerovi a otázka znie: „V pondelok 1. 12. 2014 schválila Rada vlády pre ľudské práva, národnostné menšiny a rodovú rovnosť Celoštátnu stratégiu ochrany a podpory ľudských práv v Slovenskej republiky. V hlavnom dokumente sa zrazu uvádza, že prílohy stratégie predstavujú zásadné rámce pre tvorbu budúcich verejných politík. V jednej z nich sa požaduje zabezpečiť, aby objektívne informácie ohľadom sexuálnej orientácie, rodovej identity a rodových prejavov boli súčasťou štátnych vzdelávacích programov a učebných osnov. Čo to znamená v školskej praxi, najmä v súvislosti s otázkou referenda účasti detí na sexuálnej výchove, ktoré je vyhlásené na 7. februára 2015?“ Poprosím vás o odpoveď, pán minister, ako aj o oznámenie ukončenia odpovede. Nech sa páči, máte slovo.